21/04/2022 | Administración LocalMunicipal
Santiago de Compostela
Secretaría Xeral
Delegación de competencias da Xunta de Goberno Local nos concelleiros delegados

A Xunta de Goberno Local, na sesión extraordinaria-urxente celebrada o día 13 de abril de 2022, adoptou o seguinte acordo: 6. Delegación de competencias da Xunta de Goberno Local nos concelleiros delegados. A proposta é do seguinte teor literal: ANTECEDENTES O Concello de Santiago de Compostela xestiona un importante número de procedementos nas materias de contratación, outorgamento de axudas, xestión do patrimonio local ou exercicio de actividades cuxa resolución está atribuída á Xunta de Goberno Local. O réxime de funcionamento dos órganos colexiados, como é a Xunta de Goberno Local, require de trámites e formalidades que redundan nunha menor axilidade na tramitación dalgúns deses procedementos, en contraposición ao funcionamento dos órganos unipersonais. CONSIDERACIÓNS Ao abeiro do establecido no artigo 127.2 da Lei 7/1985, do 2 de abril, reguladora das bases do réxime local, e co fin de axilizar a resolución de diversos procedementos administrativos nas materias de contratación, servizos sociais e exercicio de actividades, xúlgase conveniente que a Xunta de Goberno Local delegue as súas competencias nesas materias. PROPOSTA Á vista de canto antecede, proponse á Xunta de Goberno Local, que adopte os seguintes acordos: Primeiro. –Delegar as competencias da Xunta de Goberno Local que se relacionan nos concelleiros que se indican: 1. Na concelleira delegada de Economía e Facenda, Persoal, Contratación e Modernización da Administración Local: – A competencia sinalada na letra g) do artigo 127.1 da Lei 7/85, do 2 de abril, Reguladora das bases de réxime local, no relativo ao desenvolvemento da xestión económica, agás nos seguintes casos: os procedementos para a concesión de subvencións, a aprobación do gasto en expedientes de contratación, a ampliación do número de anualidades de gastos plurianuais e das porcentaxes de gasto de cada anualidade e a convalidación de gastos correspondentes a contratos menores. – A competencia para iniciar os procedementos de contratación de contratos administrativos ou privados, así como para iniciar os procedementos para a concesión do aproveitamento especial ou do uso privativo de bens de dominio público municipal nos supostos non atribuídos a outros concelleiros. – A competencia para iniciar os procedementos para a imposición de penalidades e de resolución de contratos de todo tipo, así como para ditar os actos de trámite e impulso necesarios.2. No concelleiro delegado de Mobilidade e Seguridade Cidadá e Festas: – A concesión de autorizacións para a prestación do servizo de autotaxi e para autorizar a súa transmisión.3. Na concelleira delegada de Políticas Sociais e Saúde, Medio Ambiente e Parques e Xardíns: – A resolución dos procedementos para o outorgamento das prestacións reguladas na “Ordenanza de garantía básica cidadá do Concello de Santiago de Compostela “Compostela+”, a aprobación da xustificación das axudas (art.12) e a autorización e disposición de gastos e o recoñecemento de obrigas neses procedementos. – A resolución dos procedementos de concesión de bolsas de comedor, actividades extraescolares e material escolar e a autorización e disposición do gasto e o recoñecemento das obrigas neses procedementos.4. Na Alcaldía: –A competencia para outorgar, renovar e autorizar a transmisión e modificacións das autorizacións para a venda ambulante na vía pública ou mercados municipais. – A competencia para autorizar a transmisión e modificacións das concesións de postos de venda situados na Praza de Abastos.5. Delégase en todos os concelleiros delegados e na Alcaldía, dentro do ámbito material das súas atribucións, a competencia para adxudicar contratos menores e autorizar e aprobar o gasto neses procedementos.6. Cando os concelleiros con competencias delegadas se ausenten do termo municipal, o Alcalde supliraos no exercicio daquelas durante o período de ausencia.7. Este acordo producirá efectos desde a data da súa adopción. Segundo. –Publicar este acordo no Boletín Oficial da Provincia e dar conta ao Pleno da Corporación na primeira sesión que teña lugar. A Xunta de Goberno Local acorda: Primeiro. –Delegar as competencias da Xunta de Goberno Local que se relacionan nos concelleiros que se indican: 1. Na concelleira delegada de Economía e Facenda, Persoal, Contratación e Modernización da Administración Local: – A competencia sinalada na letra g) do artigo 127.1 da Lei 7/85, de 2 de abril, Reguladora das bases de réxime local, no relativo ao desenvolvemento da xestión económica, agás nos seguintes casos: os procedementos para a concesión de subvencións, a aprobación do gasto en expedientes de contratación, a ampliación do número de anualidades de gastos plurianuais e das porcentaxes de gasto de cada anualidade e a convalidación de gastos correspondentes a contratos menores. – A competencia para iniciar os procedementos de contratación de contratos administrativos ou privados, así como para iniciar os procedementos para a concesión do aproveitamento especial ou do uso privativo de bens de dominio público municipal nos supostos atribuídos a outros concelleiros. – A competencia para iniciar os procedementos para a imposición de penalidades e de resolución de contratos de todo tipo, así como para ditar os actos de trámite e impulso necesarios.2. No concelleiro delegado de Mobilidade e Seguridade Cidadá e Festas: – A concesión de autorizacións para a prestación do servizo de autotaxi e para autorizar a súa transmisión.3. Na concelleira delegada de Políticas Sociais e Saúde, Medio Ambiente e Parques e Xardíns: – A resolución dos procedementos para o outorgamento das prestacións reguladas na “Ordenanza de garantía básica cidadá do Concello de Santiago de Compostela “Compostela+”, a aprobación da xustificación das axudas (art.12) e a autorización e disposición de gastos e o recoñecemento de obrigas neses procedementos. – A resolución dos procedementos de concesión de bolsas de comedor, actividades extraescolares e material escolar e a autorización e disposición do gasto e o recoñecemento das obrigas neses procedementos.4. Na Alcaldía: – A competencia para outorgar, renovar e autorizar a transmisión e modificacións das autorizacións para a venda ambulante na vía pública ou mercados municipais. – A competencia para autorizar a transmisión e modificacións das concesións de postos de venda situados na Praza de Abastos.5. Delégase en todos os concelleiros delegados e na Alcaldía, dentro do ámbito material das súas atribucións, a competencia para adxudicar contratos menores e autorizar e aprobar o gasto neses procedementos.6. Cando os concelleiros con competencias delegadas se ausenten do termo municipal, o Alcalde supliraos no exercicio daquelas durante o período de ausencia.7. Este acordo producirá efectos desde a data da súa adopción. Segundo. –Publicar este acordo no Boletín Oficial da Provincia e dar conta ao Pleno da Corporación na primeira sesión que teña lugar. Santiago de Compostela, 18 de abril de 2022. O concelleiro-secretario da X. G. L. Asdo.: Gumersindo Guinarte Cabada